Document ID: 32002D0471

32002D0471
L 163/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 юни 2002 година
за изменение на Решение 95/538/ЕО относно определяне на специални условия, регулиращи вноса на рибни продукти и продукти от аквакултури с произход от Япония
(нотифицирано под номер С(2002) 2205)
(текст от значение за ЕИП)
(2002/471/ЕО)
КОМИСИЯТА НА ЕВРОПEЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11, параграф 5 от нея,
като има предвид, че:
(1)
Приложение А към Решение 95/538/ЕО от 6 декември 1995г. относно определяне на специални условия, регулиращи вноса на рибни продукти и продукти от аквакултури с произход от Япония (3), последно изменено с Решение 2001/253/ЕО (4), постановява модела на здравните сертификати за рибни продукти и продукти от аквакултури с произход от Япония и предназначени за износ към Европейската общност.
(2)
Решение 2002/470/ЕО на Комисията относно определяне на специални условия за внос на двучерупчести мекотели, бодлокожи, ципести и морски коремоноги с произход от Япония (5) разрешава вноса на замразени и преработени двучерупчести мекотели, бодлокожи, ципести и морски коремоноги с произход от Япония. Това налага да се измени здравният сертификат, заложен в Решение 95/538/ЕО, да включва съответното посочване на изискванията за двучерупчести мекотели.
(3)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 95/538/ЕО се изменя, както следва:
Приложение А се заменя с приложението към настоящото решение.
Член 2
Настоящото решение се прилага от 24 юни 2002 г.
Член 3
Адресати на настоящото решение са държавите-членки.
Съставено в Брюксел на 20 юни 2002 година.

Labels: 17
0
3
6
18